Χάρης Λεμονόπουλος

Ο Χάρης Λεμονόπουλος (1923 - 1975) ήταν Έλληνας μουσικός και δεξιοτέχνης του Μπουζουκιού.

Βιογραφία
Γεννήθηκε στην Κατερίνη το 1923 και διέμενε στην συνοικία Ευαγγελικά.
Με την ολοκλήρωση των εγκύκλιων σπουδών του στο 1ο Δημοτικό Σχολείο Κατερίνης, αναχώρησε για την Θεσσαλονίκη ώστε να συνεχίσει το γυμνάσιο και τις μουσικές του σπουδές.

Κατά την διάρκεια του Εμφύλιου Πολέμου του 1946-1949 υπηρετούσε την θητεία του ως στρατιώτης.

Ο Λεμονόπουλος είχε πάθος με την κλασική μουσική και έπαιζε αριστοτεχνικά κλασικό βιολί αλλά και πιάνο, διαμόρφωσε την άποψη ότι επειδή το μπουζούκι έχει έκταση 4-5 οκτάβες όπως τα σολιστικά όργανα, μπορεί να παίξει κλασικούς σύνθετες, αρκεί να γίνουν αλλαγές στο ύφος και να παιχτούν με λεπτότητα.

Σταδιοδρομία
Η πρώτη του επαφή με την μουσική ήταν το βιολί, η κιθάρα και αργότερα το μπουζούκι, όπου είχε εξίσου μεγάλη δεξιοτεχνία και στα τρία αυτά όργανα. 
Το 1961 ταξίδεψε στην Αμερική όπου και εργάστηκε εκεί σε διάφορα κέντρα ομογενών σε πόλεις των ΗΠΑ και του Καναδά, ενώ εκεί συνεργάστηκε και με τον τραγουδιστή Απόστολο Νικολαΐδη. Το 1967 συμμετείχε επίσης στα πρώτα μουσικά σύνολα που έστησε ο Μίκης Θεοδωράκης για τις συναυλίες που έδινε στο εξωτερικό κατά την περίοδο της Χούντας.

Αξιοσημείωτη είναι η εμφάνισή του και στις κινηματογραφικές ταινίες:
 Τιμωρία - 1965,
 Έχω δικαίωμα να σ' αγαπώ - 1966,
 Ο κατατρεγμένος - 1966,
 Τώρα που φεύγω από τη ζωή - 1966,
 Άγρια πάθη - 1967.

Θάνατος
Πέθανε στο Σικάγο του Ιλλινόις το 1975 σε ηλικία 52 ετών από εγκεφαλικό και κηδεύτηκε στη Κατερίνη. Στην Θεσσαλονίκη και στην Κατερίνη υπάρχουν σήμερα συγγενείς του, και απόγονοι του αδερφού του.

Δισκογραφία

Παραπομπές

Έλληνες μουσικοί
Έλληνες τραγουδοποιοί
Ρεμπέτες
Έλληνες συνθέτες